钦定古今图书集成/明伦汇编/氏族典/第406卷 > 吕文仲
## 钦定古今图书集成/明伦汇编/氏族典/第406卷 > 吕文仲

按《宋史吕文仲传》：“文仲，字子臧，歙州新安人。父裕，伪
唐歙州录事参军。文仲在江左举进士，补临川尉。入
朝授太常寺太祝，改著作佐郎。太平兴国中，上每御
便殿观古碑刻，辄召文仲读之，以本官充翰林侍读，
副王著使高丽，复命改左正言，巡抚福建。咸平三年，
拜工部郎中。六年，授御史中丞。景德三年迁工部侍”
郎，复为翰林侍读学士。文仲久居禁近，颇周密兢慎。
明年，改刑部侍郎，卒。子永，为奉礼郎。